डीएसपी ने पूछताछ के बाद कहा कि महिला का बेटा साहेबगंज निवासी मो. सिकंदर के साथ फेरी का काम करता था. इसी दौरान उसके बेटे ने सिकंदर का सामान चुरा लिया. मामले में महिला, उसके बेटे समेत चार लोगों के खिलाफ सिकंदर ने साहेबगंज थाने में प्राथमिकी दर्ज करायी. इसके बाद जुलाई 2018 में महिला ने सिकंदर पर साहेबगंज थाना में बलात्कार का मामला दर्ज कराया. पुलिस ने जांच की तो मामला गलत पाया गया. जिस सिकंदर पर रेप करने का आरोप लगाया गया, वह घटना के दिन रांची में था. इसके बाद महिला पर झूठा केस दर्ज कराने का भी आरोप लग गया. इन सबसे बचने के लिए और खुद को चर्चा में लाने के लिए महिला ने आत्मदाह का स्वांग रचा. पुलिस मामले में उचित कार्रवाई कर रही है.